Diari Oficial de la Generalitat Valenciana


Sumari del DOGV 4983, del 12-04-2005 (2005/3751)

Informació pública del programa per al desenvolupament de l'actuació integrada del sector UBZ-8 de les normes subsidiàries de planejament municipal.
----------------------------------------------------------------------------------------------------------------------------------------------------

### Dades del document

Número de DOGV
:   4983

Data del DOGV
:   12-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/3751


Organisme emissor
:   Ajuntament de Monforte del Cid

Tipus de document
:   Anunci

Informació pública del programa per al desenvolupament de l'actuació integrada del sector UBZ-8 de les normes subsidiàries de planejament municipal. [2005/F3751]
  
Este ajuntament ha redactat d'ofici el programa per al desenvolupament de l'actuació integrada del sector UBZ-8 de les normes subsidiàries de planejament municipal.
  
L'homologació i pla parcial del sector esmentat s'han formulat amb caràcter previ a la tramitació d'este programa, d'acord amb el que s'establix en l'article 52.1.a) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, han sigut aprovats provisionalment pel Ple de l'ajuntament, en la sessió del dia 15 de desembre de 2003, i estan pendents d'aprovació definitiva per la Conselleria de Territori i Habitatge.
  
L'alternativa tècnica del programa per al desenvolupament de l'actuació integrada del sector UBZ-8 es compon dels documents següents:
  
- Avantprojecte d'urbanització (incloent com a separates els projectes elèctrics específics), redactat per l'enginyer de camins municipal Ignacio Gutiérrez Hernández i l'enginyer tècnic industrial José Fernando Amat Guarinos.
  
- Document-programa per al desenvolupament de l'actuació integrada, que conté proposició juridicoeconòmica.
  
De conformitat amb el que s'establix en els articles 46 i 47 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística:
  
Primer. Se sotmet a informació pública pel termini de 20 dies, comptats a partir de l'endemà de la publicació del present anunci en el Diari Oficial de la Generalitat Valenciana.
  
Segon. El sistema de gestió serà en principi directa, sense perjudici que durant els cinc dies següents al venciment del tràmit d'informació pública es puguen presentar proposicions juridicoeconòmiques, que hauran de contindre obligatòriament una proposta de conveni urbanístic, que puguen resultar més convenients per a l'interés públic i, en conseqüència, s'adjudique el programa a la iniciativa particular. Aleshores es considerarà com a gestió indirecta.
  
Tercer. Transcorreguts els anteriors terminis i a la vista de la documentació presentada, l'ajuntament, prèvia l'aprovació definitiva per la Conselleria de Territori i Habitatge de l'homologació i pla parcial del sector, aprovarà el programa per a l'actuació integrada de què es tracta. En el mateix acte es podrà acordar l'adjudicació a favor del mateix ajuntament per a la gestió directa o de qui haguera formulat la proposició juridicoeconòmica més favorable per a executar l'actuació, tal com es disposa en l'article 47 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Quart. El present anunci val de notificació o avís a aquells propietaris de parcel·les o titulars de drets afectats per l'actuació que no puguen ser individualment notificats per ser desconeguts, ignorar-se el domicili de notificació segons el Cadastre, o bé, intentada estat, no s'haja pogut practicar, tot això de conformitat amb el que s'establix en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.